钦定古今图书集成/理学汇编/学行典/第216卷 > 张玉贞
## 钦定古今图书集成/理学汇编/学行典/第216卷 > 张玉贞

按《弋阳县志》：“张玉贞，西隅人。母瞽二十馀年，玉贞割
股吁天，遇神医金针，拨之复明，康强十馀年乃死，人
以为孝感所致。厥父鳏居，执侍寝处六年，跬步不离父殁，痛哭期年，未尝见齿。刻父母像，朝夕奉如生。有
司嘉其行，授以冠带，不受。乡饮举为大宾，复旌其闾
曰‘孝子张玉贞之门’。”